Ekstremvêret Loke

Loke var eit ekstremvêr som råka Vestlandet 14. og 15. november 2005 med særs store nedbørsmengder. Dette var det andre ekstremvêret denne hausten som råka Vestlandet med store nedbørsmengder. Prognosane viste at det kunne kome mellom 150 og 200 mm på 24 timar og det vart derfor sendt ut eit ekstremvarsel frå Meteorologisk Institutt.

Aller mest nedbør kom det på stasjonen Opstveit i Matre i Kvinnherad kommune med 223,0 mm på 24 timar. Uansett månad var dette den nest høgaste nedbørsmengda som har kome på eit døgn i Noreg sidan målingane starta i 1867. Noregsrekorden er på 229,6 mm ved Indre Matre, som ligg like ved, den 26. november 1940.

Mest regn kom det døgnet fram til morgonen 15. november, men det regna òg særs mykje dagen før og fleire stader stader nye rekordar for nedbør over to døgn. Mellom anna fekk Lærdalsøyri 102,2 mm på to døgn, som var ny rekord, medan Takle, begge i Sogn og Fjordane, fekk 226,5 mm (111,4 og 115,1 mm dei to dagane).

 Verknader 

Regnvêret førte til 50-årsflaum på Vestlandet, det vil sei flaum som er så stor at han statistisk sett berre oppstår ein gong kvart 50. år.

I Åsane i Bergen vart eit hus under oppføring tatt av ras. Sju personar vart råka av raset, og av desse omkom ein mann, medan to andre vart lettare skadde. I Jølster vart eit hus på ein gard delvis knust av eit 50 meter breitt ras. I Fjaler vart eit bustadhus råka av eit steinras. Ingen vart skadde, men 14 personar i området vart evakuerte. 15 personar vart òg evakuerte på Voss då eit ras hamna mellom to bustadhus. I Ytre Matre i Kvinnherad, ikkje lang frå Opstveit der dei største nedbørmengdene vart målt, vart ein låve skyve inn i eit bustadhus og tre personar vart innesperra.

Fleire vegar vart stengde på grunn av ras, mellom anna Rv57 og Rv7, Rv55 og E39, medan andre vegar vart stengde på grunn av overvatn. I Sogn og Fjordane var heile 19 vegar stengde på grunn av uvêret. På E16 førte ras til at begge inngange av Langhelletunnelen mellom Trengereid og Vaksdal vart sperra av jordmassar og 50 bilar vart stengde inne.

 Nedbørmålingar 

Nedbørsmålingane er gjort mellom kl. 07 den 14. november til kl. 07 den 15. november

 StasjonKommuneFylke Nedbør (mm) Opstveit  Kvinnherad  Hordaland  223,0 Bjørheim i Ryfylke  Strand  Rogaland  145,7 Nedre Vats  Vindafjord  Rogaland  117,5 Takle  Gulen  Sogn og Fjordane  115,1 Sviland  Sandnes  Rogaland  115,0 Hundseid i Vikedal  Vindafjord  Rogaland  114,6 Hellandsbygd  Sauda  Rogaland  107,2 Sauda  Sauda  Rogaland  106,9 Kvamskogen  Samnanger  Hordaland  102,1 Lavik  Høyanger  Sogn og Fjordane  99,5 Haukedal  Førde  Sogn og Fjordane  89,6 Bergen  Bergen  Hordaland  88,2 Hatlestrand  Kvinnherad  Hordaland  87,7 Tyssdal  Odda  Hordaland  82,5 Sæbø  Ørsta  Møre og Romsdal  79,0 Litlabø  Stord  Hordaland  76,7 Skreådalen  Sirdal  Vest-Agder  75,0 Modalen  Modalen  Hordaland  72,5 Skei i Jølster  Jølster  Sogn og Fjordane  72,5 Førde  Førde  Sogn og Fjordane  72,2 Eik  Lund  Rogaland  70,8 Daviknes  Bremanger  Sogn og Fjordane  70,2 Vågsli  Vinje  Telemark  70,3 Hovlandsdal  Fjaler  Sogn og Fjordane  67,8 Viksdalen i Gaular  Gaular  Sogn og Fjordane  66,7 Fiskåbygd  Vanylven  Møre og Romsdal  66,3 Tafjord  Norddal  Møre og Romsdal  64,5 Bråtå  Skjåk  Oppland  59,7 Svelgen  Bremanger  Sogn og Fjordane  59,1 Kinsarvik  Ullensvang  Hordaland  58,5 Lærdalsøyri  Lærdal  Sogn og Fjordane  58,1 Ekset i Volda  Volda  Møre og Romsdal  57,1 Stryn  Stryn  Sogn og Fjordane  56,1 Nordfjordeid  Eid  Sogn og Fjordane  55,0 Sirdal  Sirdal  Vest-Agder  54,3 Eresfjord  Nesset  Møre og Romsdal  54,3 Kvåle  Jondal  Hordaland  53,9 Finse  Ulvik  Hordaland  52,9 Sunndalsøra  Sunndal  Møre og Romsdal  50,3 Verma  Rauma  Møre og Romsdal  50,2

 Kjelder 

 Sjå òg 

 Ekstremvêr i Noreg

Loke
Kategori:Hendingar i 2005
Kategori:2005 i Noreg